text: Mistænkt bordelrøver efterlyses
  18 september 2013 kl. 11.21
  Sydøstjyllands Politi efterlyser en mand, der mistænkes for at have begået røveri mod et bordel i Låsbygade i Kolding om eftermiddagen 1. september.
  Han beskrives som mørklødet, udlænding, ca. 25 år, ca. 175-180 cm høj, muskuløs af bygning, meget kort, tyndt sort hår, begyndende skaldet. Han var iført grå hættetrøje med lynlås foran, lyse cowboybukser, guldhalskæde om halsen og guldarmlænke om venstre arm. Manden talte godt engelsk.
  Oplysninger til politiet på 1-1-4.
  